Diari Oficial de la Generalitat Valenciana


Sumari del DOGV 4923, del 13-01-2005 (2005/162)

ORDE de 29 de desembre de 2004, de la Conselleria de Cultura, Educació i Esport, que establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars; la seua renovació; la seua pròrroga; o la modificació d'estos, i per la qual s'aproven els models de documents administratius en què s'han de formalitzar els citats convenis o concerts.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2004/12/29/(1)/dof/vci/html**

### Dades del document

Número de DOGV
:   4923

Data del DOGV
:   13-01-2005

Secció del DOGV
:   I. DISPOSICIONS GENERALS

Número del document
:   2005/162


Data del document
:   29-12-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ensenyament gratuït
    * manera de finançament
    * centre d'ensenyament
    * formulari
    * cooperació administrativa
    * administració local
    * legislació
    * ensenyament privat

ORDE de 29 de desembre de 2004, de la Conselleria de Cultura, Educació i Esport, que establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars; la seua renovació; la seua pròrroga; o la modificació d'estos, i per la qual s'aproven els models de documents administratius en què s'han de formalitzar els citats convenis o concerts. [2005/162]
  
La Llei Orgànica 10/2002, de 23 de desembre, de Qualitat de l'Educació (en avant LOCE), establix que els centres privats que, amb vista a la prestació del servici d'interés públic de l'educació i a la llibertat d'elecció de centre, impartisquen les ensenyances declarades gratuïtes en la dita llei, podran acollir-se al règim de concerts sempre que així ho sol·liciten i reunisquen els requisits previstos en les lleis educatives.
  
Però esta declaració ha suposat la introducció d'un factor nou en el tradicional marc dels concerts educatius, com ara la introducció de la gratuïtat de l'ensenyança en l'àmbit del segon cicle de l'Educació Infantil, circumstància que incidix en la regulació continguda en l'Orde de 16 de novembre de 2000, de la Conselleria de Cultura i Educació (DOGV de 21 de novembre), per la qual es van regular els sistemes de finançament que regirien el sosteniment amb fons públics de les unitats corresponents al segon cicle d'Educació Infantil de què disposaren els centres de titularitat de les corporacions locals, d'altres administracions públiques i de titularitat privada concertats en ensenyança bàsica. La dita orde es va anticipar a les previsions de la LOCE, finançant en gran manera el segon cicle de l'Educació Infantil, per mitjà d'un sistema de convenis i concerts econòmics singulars la concepció, els procediments i la gestió dels quals diferixen escassament dels règims general o singular de concerts educatius dissenyats per la LODE. Entre altres qüestions, també els seus períodes de vigència són idèntics als previstos en els concerts educatius que provenen de la LODE, raó per la qual han de renovar-se de manera simultània a estos. D'altra banda, la implantació de la gratuïtat predicada per la LOCE està prevista de mode gradual en l'educació infantil, i això suposa que el concert educatiu en règim general haurà de ser aplicat en la mesura que la dita gratuïtat abrace la totalitat de l'etapa.
  
Juntament amb això, l'Orde de 30 de novembre de 2000, de la Conselleria de Cultura i Educació, per la qual es dicta el procediment sobre concerts educatius a la Comunitat Valenciana (DOGV de 21 de desembre), fixava un termini de vigència de quatre anys, que conclou, de la mateixa manera que en el cas dels concerts o convenis econòmics singulars regulats per l'Orde de 16 de novembre del 2000, al finalitzar el present curs acadèmic 2004/2005.
  
Per este motiu, resulta molt convenient fixar instruccions procedimentals i disposicions comunes per a tot tipus de concerts i també per als convenis econòmics singulars, per al nou període que s'inicia. Instruccions que, si bé, en gran manera, són semblants a les anteriors, també intenten introduir-hi variacions, a la vista de l'experiència anterior i, sobretot, arran de l'existència del nou marc jurídic educatiu que constituïx la LOCE.
  
D'altra banda, cal recordar que el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, continua sent el marc referencial a què han de sotmetre's els centres privats sostinguts amb fons públics, acollits als diferents règims de concerts.
  
Per això, és als centres docents que desitgen acollir-se als dits règims de finançament als que va dirigida la present orde, tant a aquells centres que ja s'han acollit a concerts o convenis com als que pretenen incorporar-s'hi. A més, en l'àmbit de regulació d'esta orde, també s'establix el procediment de modificació dels concerts que s'hi subscriguen. Possibilitat esta que es reconeix, pel mencionat Reglament de Normes Bàsiques sobre Concerts Educatius, tant a la titularitat del centre com a l'administració, a la vista de les alteracions que puguen produir-se en els centres.
  
Per tot l'anterior, d'acord amb el que preveu l'article 7 del Reial Decret 2377/1985, de 18 de desembre (BOE de 27 de desembre), i en exercici de les atribucions conferides per la Llei de Govern Valencià,
  
ORDENE
  
I. Disposicions comunes
  
Primer. Termini i lloc de presentació de sol·licituds
  
Els titulars dels centres docents públics o privats que desitgen la renovació, pròrroga o modificació del conveni o concert subscrit o la incorporació al règim de convenis o concerts, han de presentar la seua sol·licitud davant la direcció territorial de Cultura, Educació i Esport en l'àmbit territorial de la qual es troben ubicats els centres docents, durant el mes de gener anterior al curs per al qual la demanen.
  
Segon. Firmants de la sol·licitud
  
Les sol·licituds han de subscriure-les els qui figuren en el Registre de Centres Docents de la Comunitat Valenciana com a titulars dels respectius centres docents. En el cas de persones jurídiques, la sol·licitud ha de ser firmada per qui en detinga la representació legal.
  
Tercer. Requisits dels sol·licitants
  
3.1 Les corporacions locals o altres administracions públiques que sol·liciten la incorporació, renovació o modificació del conveni subscrit han de ser titulars d'un centre creat per mitjà de la subscripció de l'oportú conveni. En este, o en disposició posterior que l'haja modificat, ha de constar el nombre d'unitats de segon cicle d'Educació Infantil de què dispose, que constituirà el màxim d'unitats que es puga convindre.
  
3.2 Els titulars de centres privats que sol·liciten la incorporació, renovació o modificació del concert han de disposar d'autorització definitiva per a impartir ensenyances en les unitats per a les quals se sol·licita el concert.
  
Quant a la sol·licitud de pròrroga del concert, esta haurà d'acompanyar-se de la sol·licitud d'autorització provisional, per un curs escolar, i únicament podrà referir-se a les ensenyances del primer cicle de l'ESO.
  
Quart. Models de sol·licitud i documentació.
  
Les sol·licituds han d'ajustar-se als models que s'inclouen en l'annex I d'esta orde, en què s'indiquen totes les dades que es referisquen a la situació dels centres sol·licitants, com ara: titularitat del centre, tipus d'ensenyança, i cicle, nivell i curs, si és procedent, nombre d'unitats en funcionament en el curs escolar vigent, i nombre d'unitats que se sol·liciten per al curs escolar de què es tracte.
  
Juntament amb allò, i en el cas de sol·licitar renovació del concert o incorporació a este règim, s'hi ha d'adjuntar els documents següents:
  
4.a) Una breu memòria explicativa sobre les circumstàncies que donen preferència per a acollir-se al règim de concerts educatius, redactada d'acord amb la normativa vigent.
  
4. b) Si el titular del centre és una cooperativa, s'hi haurà d'adjuntar una còpia dels estatuts que la regisquen, únicament en el cas que els dits estatuts hagueren sofrit variació des de l'última renovació de concerts.
  
Quint. Resolució
  
L'aprovació o denegació de la incorporació, renovació, pròrroga o modificació dels convenis o concerts s'efectuarà per orde del conseller de Cultura, Educació i Esport i es publicarà en el Diari Oficial de la Generalitat Valenciana.
  
Sext. Formalització dels concerts o convenis
  
Els convenis o concerts educatius s'han de formalitzar en el corresponent document administratiu, que s'incorpora com a annex II a la present orde, tot això sense perjuí de les modificacions que pogueren acordar-se. La subscripció dels dits concerts l'ha d'efectuar el director o la directora territorial de Cultura, Educació i Esport corresponent, per delegació del conseller o la consellera de Cultura, Educació i Esport, i pel titular o representant de la titularitat de cada centre docent.
  
Sèptim. Acreditació prèvia a la firma del document administratiu.
  
Els titulars dels centres privats beneficiaris d'una resolució totalment o parcialment estimatòria d'un expedient d'incorporació al règim de concerts educatius, o la seua pròrroga, renovació o modificació, han d'acreditar, amb caràcter previ a la firma del corresponent document administratiu amb la Conselleria de Cultura, Educació i Esport, que continuen mantenint la titularitat del centre i que es troben al corrent de les seues obligacions tributàries i davant la Seguretat Social.
  
7.1 La documentació que s'ha d'aportar per a acreditar l'existència de la persona física o jurídica i la circumstància que esta és la titular del centre docent és la següent:
  
7.1.1 Fotocòpia compulsada de la targeta de persones jurídiques i entitats en general, on conste el codi d'identificació fiscal (CIF) de l'entitat. En el cas que el titular siga una persona física s'ha d'aportar fotocòpia compulsada del DNI.
  
7.1.2. Certificat actualitzat, amb un màxim d'antelació d'un mes respecte al moment de la presentació, de la Tresoreria General de la Seguretat Social acreditatiu de la inscripció de l'empresa en la Seguretat Social, amb expressió del nombre de treballadors donats d'alta, i en què han de coincidir les dades de l'empresa amb les del titular del centre docent.
  
7.2 La documentació per a efectuar l'acreditació relativa al fet que el titular del centre es troba al corrent en les seues obligacions tributàries i davant la Seguretat Social serà la que en cada moment establisca la Conselleria d'Economia, Hisenda i Ocupació en exercici de les seues competències. Així i d'acord amb el que establix l'Orde de 30 de maig de 1996 de la Conselleria d'Economia i Hisenda, la documentació que s'ha de presentar amb eixa finalitat és la següent:
  
7.2.1 Certificat actualitzat de l'administració de la Seguretat Social corresponent, acreditatiu del fet que l'entitat titular es troba al corrent de les seues obligacions de Seguretat Social.
  
7.2.2 Certificat actualitzat de l'Agència Estatal d'Administració Tributària, acreditatiu del fet que l'entitat titular es troba al corrent de les seues obligacions tributàries amb la hisenda estatal.
  
7.2.3 Certificat actualitzat de la Conselleria d'Economia, Hisenda i Ocupació de la Generalitat Valenciana, acreditatiu del fet que l'entitat titular es troba al corrent de les seues obligacions tributàries amb la hisenda autonòmica valenciana.
  
7.2.4 Últim rebut de l'Impost sobre Activitats Econòmiques, referent a l'epígraf corresponent a l'activitat d'ensenyança o, en cas que no se'n dispose, el document d'alta en el citat impost i epígraf. En el cas de trobar-se en el supòsit d'exempció arreplegat en la lletra c) de l'apartat 1 de l'article 83 de la Llei 51/2002, de 27 de desembre, Reguladora de les Hisendes Locals, document d'alta en l'epígraf corresponent, acompanyat d'una declaració responsable en el sentit que es troba en este supòsit d'exempció de pagament de l'impost.
  
Transcorregut un mes des de la publicació de l'orde per la qual s'estime totalment o parcialment la incorporació d'un centre al règim de concerts o la pròrroga, renovació o modificació del concert, sense haver presentat, sense causa justificada, l'anterior documentació, la titularitat del centre perdrà el dret a la subscripció del corresponent document administratiu de concert, sense perjuí que puga tornar a iniciar un nou expedient, en el temps i forma establits en la present orde, per a qualsevol altre curs acadèmic posterior.
  
Octau. Control financer.
  
Els centres concertats quedaran subjectes al control de caràcter financer que les disposicions vigents atribuïxen a la Intervenció General de la Conselleria d'Economia, Hisenda i Ocupació de la Generalitat Valenciana, així com a la Inspecció Financera i Tributària del Ministeri d'Economia i Hisenda.
  
II. Renovació dels convenis o concerts
  
Nové. Requisits per a la renovació.
  
Els convenis o concerts s'han de renovar sempre que el centre haja sigut creat o autoritzat per un nombre d'unitats igual o superior al que se sol·licita, continue complint els requisits que van determinar l'aprovació del conveni o concert i existisquen consignacions pressupostàries suficients. En cas de no disposar de suficient quantia pressupostada per a atendre totes les sol·licituds, s'aplicaran els criteris de preferència continguts en l'article 75.5 de la LOCE.
  
Deu. Sol·licitud de renovació.
  
En la sol·licitud s'ha d'indicar si es vol renovar un conveni o concert econòmic singular, o un conveni educatiu o concert educatiu de règim general per a les ensenyances voluntàries d'Educació Infantil (segons si hi correspon el finançament íntegre de part o de totes les seues unitats), un concert de règim general per a les ensenyances obligatòries d'Educació Primària, d'Educació Secundària Obligatòria i/o d'Educació Especial, o un concert de règim singular per a les ensenyances no obligatòries de Batxillerat i/o de Formació Professional.
  
Onze. Tramitació del procediment de renovació en les direccions territorials
  
Els directors o les directores territorials de Cultura, Educació i Esport corresponents, després de la verificació de les dades contingudes en la sol·licitud i documents que l'acompanyen, i després d'haver sol·licitat, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'esmena de les deficiències que s'hi hagen pogut detectar, demanaran un informe a la Inspecció Educativa, que ha de quedar unit a l'expedient. El dit informe ha de contindre les dades d'identificació del centre; informació de la seua situació d'escolarització i també de la resta de centres sostinguts amb fons públics de la localitat o àrea d'influència; experiències pedagògiques realitzades; activitats i servicis complementaris, especialment pel que fa al nombre d'alumnat usuari del transport escolar; instal·lacions del centre i, totes les dades que se consideren interessants per a l'adequada valoració de la sol·licitud.
  
Dotze. Continuació del procediment de renovació en la Direcció General d'Ensenyament.
  
Els directors o les directores territorials de Cultura, Educació i Esport han d'elevar els expedients complets, abans de l'1 de març de 2005, amb el seu propi informe, a la Direcció General d'Ensenyament, la qual al seu torn, emetrà el corresponent informe sobre el que se sol·licita i formularà, davant el conseller de Cultura, Educació i Esport, la proposta d'aprovació o denegació de la renovació, prèvia audiència a la persona interessada en els supòsits en què aquella no coincidisca amb el que se sol·licita.
  
Tretze. Denegació de la renovació
  
La denegació de la renovació ha de ser motivada i, si és procedent, podrà acordar-se amb el titular la pròrroga del conveni o concert per només un any, sempre que el centre cobrisca necessitats urgents d'escolarització que no puguen ser ateses d'una altra manera.
  
Catorze. Estimació de la renovació
  
La renovació dels convenis o concerts s'ha d'acordar, tenint en compte, bé a instància de part o bé d'ofici, les variacions que hagen pogut produir-se en els centres, per l'alteració del nombre d'unitats o per altres circumstàncies individualitzades, la qual cosa podrà suposar que els convenis o concerts es renoven pel mateix, major o menor nombre d'unitats que el centre haja convingut o concertat el curs anterior.
  
En cap cas el nombre d'unitats convingudes o concertades ha de ser superior al sol·licitat pel titular del centre ni al nombre d'unitats autoritzades. Quan, per les raons assenyalades en el paràgraf anterior, el nombre d'unitats per a les quals s'haja de renovar el conveni o concert siga inferior a les sol·licitades per la titularitat, serà procedent concedir tràmit d'audiència.
  
Quinze. Duració dels convenis o concerts
  
Els convenis o concerts educatius la renovació dels quals s'acorde tindran una duració de quatre anys, a partir del curs acadèmic 2005/2006.
  
Setze. Extinció dels convenis o concerts vigents
  
Els convenis o concerts actualment vigents, subscrits per titulars de centres que no sol·liciten la seua renovació en el termini indicat, o que esta els siga denegada, s'extingiran automàticament al finalitzar el curs acadèmic 2004/2005.
  
III. Pròrroga dels concerts educatius
  
Dèsset. Sol·licitud i tramitació del procediment de pròrroga
  
Els centres docents privats amb autorització provisional que tinguen subscrits concerts la vigència dels quals dura exclusivament un curs escolar, i no hagen obtingut l'autorització definitiva, podran sol·licitar la pròrroga del concert educatiu per un any més.
  
El procediment que s'ha de seguir en la tramitació de les sol·licituds de pròrroga dels concerts és el mateix que se seguix en les sol·licituds de renovació i que està regulat en l'epígraf II, apartats nové a setze de la present orde.
  
Els concerts subscrits amb centres que disposen d'autorització provisional podran ser prorrogats, únicament quan hi haja necessitats urgents d'escolarització que no puguen ser ateses de cap altra manera.
  
En el cas que el centre obtinga l'autorització definitiva, es renovarà el concert, si hi correspon, d'acord amb el que disposa l'epígraf II d'esta orde.
  
IV. Incorporació al règim de convenis o concerts educatius
  
A. Centres públics o centres privats ja existents.
  
Díhuit. Requisits dels titulars dels centres que sol·liciten incorporació, sol·licitud, i duració del conveni o concert
  
18.1 Podran sol·licitar incorporar-se al règim de convenis educatius o convenis econòmics singulars les corporacions locals o altres administracions públiques titulars de centres docents creats per a impartir el segon cicle de l'Educació Infantil, i pel màxim d'unitats amb què figuren en el Registre de Centres Docents de la Comunitat Valenciana.
  
18.2 Podran sol·licitar la incorporació al règim de concerts econòmics singulars o concerts educatius, els titulars de centres docents privats autoritzats per a impartir ensenyances declarades gratuïtes per la LOCE, que, tot i no ser de nova creació, hagen obtingut l'autorització de funcionament, almenys cinc anys abans.
  
Independentment del curs en què inicie la seua vigència el conveni o concert educatiu, la seua duració no podrà ser superior a l'acabament del curs acadèmic 2008/2009, sense perjuí de la seua renovació en els termes previstos en les normes aplicables.
  
Estos centres, juntament amb la sol·licitud, han d'aportar també la documentació exigida en l'apartat quart de la present orde.
  
Dènou. Criteris de preferència per a la incorporació
  
Tenen preferència per a acollir-se al règim de concerts els centres a què es referix l'article 75.5 de la LOCE, i, en igualtat de condicions, aquells centres que, en règim de cooperativa, acomplisquen alguna o algunes de les finalitats contemplades en el mencionat article.
  
Vint. Documentació a aportar per a la incorporació de centres de titularitat d'una cooperativa
  
Els centres privats en règim de cooperativa que desitgen incorporar-se al règim de concerts, hi han d'adjuntar una declaració jurada firmada pel representant del fet que els estatuts no contenen clàusules que impedisquen el compliment de les obligacions pròpies dels centres acollits al règim de concerts educatius. A la dita declaració s'ha d'unir una còpia dels estatuts de la cooperativa.
  
Vint-i-u. Tramitació del procediment d'incorporació en les direccions territorials
  
21.1 Els directors o les directores territorials de Cultura, Educació i Esport, prèvia verificació i, si és procedent, esmena de deficiències pel titular, de les dades contingudes en esta i en la documentació adjunta, han de sol·licitar informe de la Inspecció Educativa, el qual, ha de preveure, entre altres aspectes que s'estimen convenients, el que assenyala l'apartat onze d'esta orde.
  
21.2 Els directors o les directores territorials de Cultura, Educació i Esport han de sotmetre les sol·licituds presentades, amb la seua documentació, a les comissions territorials de convenis i concerts educatius, prèvia verificació de les dades contingudes en estes i en la documentació adjunta.
  
Vint-i-dos. Constitució de les comissions territorials de convenis i concerts educatius
  
Les comissions territorials de convenis i concerts educatius s'han de constituir en cada direcció territorial abans del 15 de febrer de cada any, i han d'estar integrades pels membres següents:
  
President/a: El director o la directora territorial de Cultura, Educació i Esport.
  
Vocals: Quatre membres de l'administració Educativa, designats pel director o la directora territorial de Cultura, Educació i Esport.
  
Quatre representants dels pares i mares d'alumnes, elegits per les confederacions o federacions d'associacions de mares i pares d'alumnes (AMPA) legalment constituïdes, en proporció a la representació d'AMPA de centres concertats de cada federació respecte del total d'estes, igualment de centres concertats, que estan federades.
  
Quatre representants dels ajuntaments que determine el director o la directora territorial de Cultura, Educació i Esport, entre aquells on s'impartisca amb major extensió l'ensenyança objecte dels concerts educatius.
  
Tres representants dels titulars de centres docents privats, designats per les organitzacions empresarials més representatives en el sector, en l'àmbit provincial. En el cas que la designació no s'hi produïsca, han de ser designats els titulars dels dos centres docents privats amb major nombre d'alumnes i el titular del centre amb menor nombre d'alumnes.
  
Un o una representant dels centres docents privats la titularitat dels quals la detinga una cooperativa d'ensenyança, designat per les organitzacions que representen este tipus de centres.
  
Quatre representants del professorat, designats per les organitzacions sindicals més representatives en el sector de l'ensenyança concertada en l'àmbit provincial.
  
Secretari o secretària: El secretari o secretària de la Direcció Territorial de Cultura, Educació i Esport.
  
Vint-i-tres. Actuació de les comissions territorials de convenis o concerts
  
Les comissions territorials han d'examinar les sol·licituds i memòries presentades i formular les seues corresponents propostes en els termes assenyalats en l'article 23.2 del Reglament de Normes Bàsiques sobre Concerts Educatius.
  
Les propostes han de ser presentades al director o directora territorial de Cultura, Educació i Esport abans de l'1 de març de l'any corresponent.
  
Vint-i-quatre. Continuació del procediment d'incorporació en la Direcció General d'Ensenyament
  
Els directors o les directores territorials de Cultura, Educació i Esport han d'elevar tot allò que s'ha actuat, juntament amb el seu informe, abans de l'1 de març, a la Direcció General d'Ensenyament, la qual hi emetrà informe i, prèvia audiència a la persona interessada, si és procedent, formularà la corresponent proposta davant el conseller de Cultura, Educació i Esport.
  
B. Centres privats de nova creació
  
Vint-i-cinc. Sol·licitud de subscripció del conveni previst en la disposició addicional quinta de la Llei Orgànica reguladora del Dret a l'Educació.
  
Els titulars promotors de centres privats de nova creació, que hagen d'impartir les ensenyances declarades gratuïtes i desitgen accedir, en el seu moment, al règim de concerts educatius, han de plasmar en la sol·licitud d'iniciació de l'expedient d'autorització, a més de totes les dades establides amb caràcter general, la manifestació expressa de la voluntat d'acollir-se al règim de concerts.
  
La direcció territorial corresponent, després de la verificació i comprovació de les dades, ha d'elevar a la Direcció General d'Ensenyament, juntament amb la sol·licitud d'obertura i funcionament, informe sobre la concurrència en el centre de les circumstàncies previstes en l'article 75.5 de la Llei Orgànica 10/2002, de 23 de desembre, de Qualitat de l'Educació. A este fi, podrà sol·licitar, al seu torn, informe de la Inspecció Educativa.
  
Vint-i-sis. Resolució sobre la procedència de subscriure el conveni previst en la disposició addicional quinta de la Llei Orgànica reguladora del Dret a l'Educació.
  
La Direcció General d'Ensenyament resoldrà sobre la procedència de subscriure el conveni previst en la disposició addicional quinta de la Llei Orgànica reguladora del Dret a l'Educació i en el capítol II del títol III del Reglament de Normes Bàsiques sobre Concerts Educatius. Esta resolució es notificarà a la titularitat del centre, la qual en el termini de quinze dies ha de proposar a la Conselleria de Cultura, Educació i Esport un conveni en què s'especifique:
  
a) Curs acadèmic a l'inici del qual està prevista la posada en funcionament del centre, que haurà de ser en tot cas posterior a la data de concessió de l'autorització.
  
b) Data d'inici de l'execució del concert i forma d'aplicació progressiva d'este.
  
c) Procediment per a la designació del director o la directora, que tindrà caràcter provisional fins a la constitució del consell escolar i que recaurà sobre un professor o una professora del centre amb acreditada experiència docent.
  
d) Sistema de provisió de professorat, d'acord amb els principis de publicitat, mèrit i capacitat.
  
e) Condicions i data per a la constitució del consell escolar.
  
Vint-i-set. Tramitació del procediment per a la subscripció del conveni previst en la disposició addicional quinta de la Llei Orgànica reguladora del Dret a l'Educació
  
La proposta de conveni ha de disposar del corresponent informe de la Direcció General d'Ensenyament i, si hi ha acord amb el que s'hi proposa, s'ha d'elevar al conseller de Cultura, Educació i Esport per a la seua aprovació. En el termini de 20 dies des de l'aprovació del conveni, este s'ha de formalitzar en el corresponent document administratiu, que serà subscrit pel titular promotor del centre i el director o la directora territorial corresponent.
  
Vint-i-huit. Denegació de la subscripció del conveni previst en la disposició addicional quinta de la Llei Orgànica reguladora del Dret a l'Educació
  
En el cas de no haver-hi acord sobre el conveni proposat, la Direcció General d'Ensenyament notificarà a la persona interessada les raons de les discrepàncies, a fi que en el termini de deu dies puga formular nova proposta de conveni. En cas que persistisquen les raons del desacord, s'ha de formular proposta denegatòria davant el conseller de Cultura, Educació i Esport.
  
Vint-i-nou. Extinció del conveni previst en la disposició addicional quinta de la Llei Orgànica reguladora del Dret a l'Educació.
  
El conveni s'extingirà en el cas que se li denegue al centre l'autorització de funcionament.
  
En el cas d'incompliment del contingut del conveni per part del titular promotor, verificat després de la incoació de l'oportú expedient, l'òrgan que va acordar la seua aprovació procedirà a la resolució d'este.
  
Trenta. Formalització del concert educatiu en els centres privats de nova creació
  
Una vegada obtinguda l'autorització de funcionament del centre, es formalitzarà el concert educatiu en el document administratiu corresponent, d'acord amb el procediment aplicable, es notificarà la resolució a la titularitat del centre, i es publicarà en el Diari Oficial de la Generalitat Valenciana.
  
Trenta-u. Possibilitat de sol·licitar incorporació al règim de concerts en el cas de denegació de subscripció del conveni previst en la disposició addicional quinta de la Llei Orgànica reguladora del Dret a l'Educació.
  
En el cas que vera denegada la subscripció del conveni, el promotor podrà prosseguir la tramitació de l'expedient d'autorització, segons el que preveu la norma que regule el procediment d'autorització de centres docents. Així mateix, una vegada obtinguda l'autorització, podrà sol·licitar la incorporació al règim de concerts, segons el que disposa la present orde per als centres docents ja existents, sense necessitat que hi haja transcorregut el termini de cinc anys que exigix la disposició addicional quinta de la Llei Orgànica reguladora del Dret a l'Educació per a aquells centres de nova creació, que, en el moment d'iniciar-se el procediment d'autorització administrativa, no hagueren sol·licitat l'accés al règim de concerts.
  
V. Modificació dels convenis o concerts
  
Trenta-dos. Tramitació de la modificació del conveni o concert
  
Abans de l'inici de cada curs acadèmic, les variacions que puguen produir-se en els centres amb conveni o concert, per alteració del nombre d'unitats o per altres circumstàncies individualitzades, seran prèviament autoritzades per l'administració, després de la tramitació de l'oportú expedient, incoat a instància del titular del centre o d'ofici, i donarà lloc a la modificació del conveni o concert a fi d'adequar-lo a la variació sofrida.
  
Les modificacions de conveni o concert que es tramiten a instància de part han de sol·licitar-se durant el mes de gener anterior al curs en què haja de produir-se la modificació del conveni o concert, i, a la sol·licitud, hi caldrà acompanyar la documentació acreditativa de la variació. Tot això, juntament amb l'informe de la Inspecció Educativa i del director o la directora territorial corresponent, s'ha d'elevar a la Direcció General d'Ensenyament. Si la modificació del conveni o concert s'iniciara d'ofici, serà preceptiva la audiència prèvia a la persona interessada.
  
En el document administratiu corresponent es formalitzarà un annex amb la modificació del conveni o concert que s'acorde.
  
Quan la variació siga deguda a un canvi de la titularitat del centre o de les dades d'identificació d'este, prèviament autoritzat per l'administració, esta ha de modificar el conveni o concert. La dita modificació s'ha de formalitzar en un annex al conveni o concert, que incloga la variació que s'haja acordat.
  
DISPOSICIONS ADDICIONALS
  
Primera. Calendari d'aplicació dels distints models de convenis o concerts per a Educació Infantil
  
Els diferents models de convenis i concerts en Educació Infantil regulats en l'Orde de 16 de novembre del 2000 (DOGV de 21 de novembre) s'hi han d'aplicar segons el calendari següent:
  
- Curs 2005/2006:
  
- Cal continuar aplicant els models A i B de conveni econòmic singular i el model A de concert econòmic singular.
  
- Deixarà d'estar vigent el concert econòmic singular model B. Els titulars de centres acollits a concert econòmic singular, model B, han de sol·licitar, si així ho desitgen, la renovació del concert en règim general amb efectes de l'inici del curs 2005/2006.
  
- Curs 2006/2007:
  
- Deixarà d'estar vigent el model A de concert econòmic singular. Els titulars de centres acollits a concert econòmic singular, model A, han de sol·licitar, si així ho desitgen, la renovació del concert en règim general, amb efectes de l'inici del curs 2006/2007.
  
- Deixaran d'estar vigents els models A i B de conveni econòmic singular, que s'unificaran en un sol que es denominarà conveni educatiu i que estarà regulat segons determina la següent disposició addicional.
  
Segona. Regulació dels convenis educatius a partir del curs 2006/2007
  
A partir del curs 2006/2007, els convenis educatius s'hi han d'aplicar d'acord amb les prescripcions següents:
  
1. El finançament de les ensenyances corresponents al segon cicle de l'Educació Infantil quan estes són impartides per centres de titularitat de Corporacions Locals o altres Administracions públiques s'ha d'efectuar per mitjà de la subscripció de convenis educatius.
  
2. En el conveni educatiu, l'administració educativa assumix la totalitat del cost del lloc escolar, per mitjà de l'aplicació dels mòduls econòmics per al sosteniment amb fons públics de centres concertats aprovats per la Llei de Pressupostos de la Generalitat Valenciana per unitat escolar per a cada exercici. L'assignació de fons per part de l'administració educativa tindrà jurídicament la conceptuació de contraprestació pel servici educatiu convingut amb el centre.
  
3. Podran accedir a este sistema de finançament els centres i les unitats a què s'al·ludix en l'apartat tercer, punt 1 d'esta orde.
  
4. La corporació local o administració pública titular d'un centre acollit a conveni educatiu ha de complir les obligacions següents:
  
4.1 Impartir gratuïtament les ensenyances del segon cicle de l'Educació Infantil
  
4.2 Tindre en funcionament el nombre total d'unitats escolars del segon cicle de l'Educació Infantil que es troben acollides a conveni, amb una ràtio mitjana mínima de 13 alumnes per unitat escolar.
  
4.3 Fer constar en la seua denominació, documentació i publicitat la condició de centre acollit a conveni educatiu.
  
4.4 Col·laborar amb la Conselleria de Cultura, Educació i Esport en la planificació que esta puga elaborar en relació amb el segon cicle de l'Educació Infantil.
  
4.5 Complir, respecte del seu personal, les normes laborals i/o convencionals que se li apliquen.
  
4.6 No percebre qualsevol altra subvenció o ajuda destinada al finançament del servici d'ensenyança reglada oferit pel centre per a les unitats convingudes.
  
4.7 I qualsevol que es consigne en el document administratiu en què es formalitzarà el conveni educatiu regulat en la present disposició.
  
5. L'Administració educativa ha d'abonar trimestralment una quarta part de la quantitat anual que corresponga al centre, en funció de les seues unitats acollides a conveni, pels apartats de ?Salaris i càrregues socials?, ?Gastos Variables- i ?Altres Gastos- del mòdul econòmic de distribució de fons públics per al sosteniment de centres concertats del segon cicle de l'Educació Infantil. Les dites quantitats seran objecte de justificació documental dins dels dos mesos següents a aquell en què finalitze cada trimestre.
  
6. Són causes d'extinció del conveni educatiu:
  
6.1 El venciment del termini de duració del conveni
  
6.2 El mutu acord de les parts. La Conselleria de Cultura, Educació i Esport no podrà acordar amb el titular del centre l'extinció del conveni educatiu quan hi haja raons d'interés públic que ho impedisquen.
  
6.3 L'incompliment de les obligacions derivades del conveni educatiu.
  
El titular del centre podrà sol·licitar la resolució del conveni, si estima que l'administració educativa ha incorregut en causa d'extinció d'este. En el cas que l'administració educativa denegue la resolució del conveni, el titular podrà interposar contra el dit acte els recursos que corresponguen.
  
6.4 El cessament d'activitats del centre.
  
6.5 Aquelles altres causes que s'establisquen en el document administratiu en què es formalitze el conveni educatiu corresponent.
  
7. Pel que fa a allò no previst en esta disposició, s'aplicarà als convenis educatius el que s'establix per als concerts educatius, en la Llei Orgànica 8/1985, de 3 de juliol, reguladora del Dret a l'Educació, el Reglament de Normes Bàsiques sobre concerts educatius, i la Llei Orgànica 10/2002, de 23 de desembre, de la Qualitat de l'Educació.
  
Tercera. Renovació dels concerts en nivells postobligatoris
  
La renovació, si és procedent, dels concerts respecte de nivells postobligatoris s'ha d'efectuar sempre per mitjà de concerts singulars, d'acord amb el que establix la disposició addicional tercera de la Llei Orgànica 8/1985, de 3 de juliol, reguladora del Dret a l'Educació.
  
Quarta. Determinació de la relació mitjana alumnes/professor per unitat escolar
  
La Direcció Territorial de Cultura, Educació i Esport corresponent, a la vista de les dades d'escolarització, ha de fixar si és procedent, per a cada localitat la relació mitjana alumnes/professor per unitat escolar a què es referix l'article 16 del Reglament de Normes Bàsiques sobre Concerts Educatius.
  
Quinta. Termini màxim per a resoldre
  
El termini màxim per a resoldre els expedients d'incorporació al règim de convenis o concerts econòmics singulars, o convenis o concerts educatius, o de renovació o pròrroga dels mateixos és l'establit en l'article 24 del Reglament de Normes Bàsiques sobre Concerts Educatius.
  
Si transcorregut este termini, no es dicta cap resolució expressa, les sol·licituds s'entendran desestimades.
  
DISPOSICIÓ DEROGATÒRIA
  
Única
  
1. Queda derogada l'Orde de 30 de novembre de 2000 de la Conselleria de Cultura i Educació, per la qual es dicta el procediment per a sol·licitar l'accés al règim de concerts previstos en la Llei Orgànica 8/1985, de 3 de juliol, a la Comunitat Valenciana, o la renovació, pròrroga o modificació d'estos.
  
2. L'Orde de 16 de novembre de 2000 (DOGV de 21 de novembre) quedarà derogada el dia 1 de setembre del 2006, data a partir de la qual s'aplicarà exclusivament el que disposa la present orde.
  
3. Igualment, queden derogades totes aquelles disposicions que s'oposen al que s'establix en la present orde.
  
DISPOSICIONS FINALS
  
Primera. Habilitació a la Direcció General d'Ensenyament per a dictar instruccions.
  
La Direcció General d'Ensenyament podrà dictar les instruccions necessàries per a l'execució i desenrotllament de la present orde.
  
Segona. Entrada en vigor
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
València, 29 de desembre de 2004
  
El conseller de Cultura, Educació i Esport
  
ALEJANDRO FONT DE MORA TURÓN
  
ANNEX II
  
Models de document de conveni o concert
  
Concert educatiu en règim general que es formalitza amb un centre docent privat
  
............, a .... d .......... de 200..
  
REUNITS
  
D'una part, el senyor o la senyora ................, conseller/a de Cultura, Educació i Esport, en virtut del que disposa l'article 3.2. del Reglament de Normes Bàsiques sobre Concerts Educatius, aprovat pel Reial Decret 2377/1985, de 18 de desembre, i en l'Orde d'aprovació del concert d ...... d ................ de 200.. (DOGV d .... d ...............)
  
I de l'altra, el senyor o la senyora ............, amb DNI núm. ............, en qualitat de ............, del centre docent privat ..................., com acredita fefaentment per mitjà de documentació que s'incorpora a l'expedient, centre inscrit en el Registre de Centres Docents de la Comunitat Valenciana amb el número de codi ............., i ubicat en el carrer/plaça ............ núm. ........., d................... (...................).
  
A l'efecte d'impartir les ensenyances de ........................., en condicions de gratuïtat, en compliment del mandat constitucional de l'article 27.4, tot això en el marc de les lleis orgàniques 8/1985, de 3 de juliol, reguladora del Dret a l'Educació i 10/2002, de 23 de desembre, de la Qualitat de l'Educació, i del Reglament de Normes Bàsiques sobre Concerts Educatius,
  
ACORDEN
  
Celebrar el present concert educatiu, d'acord amb les clàusules següents:
  
Primera
  
El centre docent privat a què es referix el concert educatiu que ara se subscriu se sotmet a les normes establides en el títol IV de la Llei Orgànica 8/1985, de 3 de juliol, reguladora del Dret a l'Educació (en avant LODE), modificat per la disposició final primera de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents (en avant LOPEGCE), i en el capítol IV del títol V de la Llei Orgànica 10/2002, de 23 de desembre, de la Qualitat de l'Educació (en avant LOCE), i assumix les obligacions derivades del concert en els termes previstos en les dites lleis orgàniques, en el Reglament de Normes Bàsiques sobre Concerts Educatius i en qualssevulla altres normes de desenrotllament que li siguen aplicables, així com les estipulades en el present document administratiu.
  
Segona
  
Segons el que establix l'orde d'aprovació del concert educatiu d ...... d ............ de 200.. (DOGV núm. ......., d .... d .....................), es concerten:
  
- ......... unitats del segon cicle de l'Educació Infantil
  
- ......... unitats d'Educació Primària
  
- ......... unitats del primer cicle de l'Educació Secundària Obligatòria, que compten amb autorització ........................ (provisional o definitiva, segons corresponga).
  
- ......... unitats del segon cicle de l'Educació Secundària Obligatòria
  
El centre disposa d'un total de ..... professors funcionaris procedents de l'extingit patronat escolar que presten els seus servicis en el/els nivell/s de ................................................ .
  
Educació Especial específica:
  
- ......... unitats específiques d'Educació Especial per a plurideficients
  
- ......... unitats específiques d'Educació Especial per a autistes
  
- ......... unitats específiques d'Educació Especial per a psíquics (moderats)
  
- ........ unitats específiques d'Educació Especial per a psíquics (profunds i severs)
  
- ......... unitats específiques d'Educació Especial per a auditius
  
Educació especial (suport a la integració):
  
- ......... unitats d'Educació Primària
  
- ......... unitats d'Educació Secundària Obligatòria
  
Tercera
  
D'acord amb el que disposa l'article 6 del Reglament de Normes Bàsiques sobre Concerts Educatius, el present concert educatiu tindrà la duració de quatre cursos escolars fins a la finalització del curs 2008/2009, a excepció de les unitats concertades del primer cicle de l'Educació Secundària Obligatòria autoritzades provisionalment. En este cas la duració serà d'un únic curs escolar.
  
Quarta
  
L'Administració s'obliga a l'assignació de fons públics per al sosteniment del centre concertat, dins de la quantia global establida en els pressupostos de la Generalitat Valenciana, en funció dels mòduls econòmics per unitat escolar i nivell educatiu que es fixen en la Llei de Pressupostos de la Generalitat Valenciana.
  
Quinta
  
L'Administració ha d'abonar els conceptes següents:
  
A. Per mitjà de pagament delegat i mensualment:
  
A.1. Els salaris del personal docent del nivell o nivells concertats i cotització patronal a la Seguretat Social relativa a este.
  
A.2. Els triennis del professorat concertat.
  
A.3. El complement retributiu de direcció, de cap d'estudis o de cap de departament, en les condicions en què corresponga d'acord amb la normativa vigent.
  
A.4. La cotització patronal a la Seguretat Social relativa als dos conceptes anteriors A.2 i A.3.
  
A.5. Les obligacions que es deriven de l'article 68.e) de l'Estatut dels Treballadors.
  
A.6. Els salaris i càrregues socials del professorat substitut sempre que el fet que origine la substitució dure més de set dies. No obstant això, no s'abonaran les substitucions que es proposen, si el seu inici coincidix amb períodes de vacances i fins a la finalització d'estos. S'entendrà, només a este efecte, per períodes de vacances, els determinats en el calendari escolar per a vacances de Nadal i Pasqua, així com el període que abrace des de set dies abans de la finalització del període lectiu del curs i el 31 d'agost següent.
  
En el supòsit de centres complets del segon cicle d'Educació Infantil o centres complets de Primària, només s'abonarà la substitució quan es produïsquen dos baixes simultànies en el centre en el mateix nivell i durant el període en què coincidisquen les dites baixes, llevat que es tracte de substitució de professorat especialista en Primària. Així mateix, s'abonaran les substitucions generades per baixes per maternitat, adopció i acolliment i aquelles en què certifique el facultatiu competent una duració superior a 112 dies, totes elles des del primer dia.
  
En el cas que la suspensió del contracte per maternitat i el període de vacacions coincidisquen en tot o en part, i el treballador i l'empresa hagen acordat una nova data per a gaudir dels dies de vacances coincidents amb la citada suspensió, s'abonaran els salaris i càrregues socials corresponents a la substitució del mencionat període de vacacions.
  
B. Directament a la titularitat del centre:
  
B.1. Els gastos de funcionament del centre per a aquells conceptes que disposa l'Orde de 26 de juny de 1989, de la Conselleria de Cultura, Educació i Ciència, per la qual es regula el procediment de justificació de l'apartat ?Altres Gastos- del mòdul econòmic de concerts dels centres docents privats concertats.
  
B.2. Els gastos del personal complementari d'unitats d'Educació Especial específiques.
  
Els pagaments que, pels conceptes B.1 i B.2 anteriors, es realitzen als centres s'efectuaran trimestralment. El titular del centre haurà de presentar, a la finalització de cada curs escolar, certificat detallat de l'acord del consell escolar aprovatori dels comptes relatius a l'apartat d'?Altres Gastos- i ?Personal complementari?.
  
Sense perjuí de l'anterior, la justificació de l'ús donat pel centre a les quantitats abonades per la Conselleria de Cultura, Educació i Esport s'ha de sotmetre al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol òrgan de l'administració educativa.
  
Sexta
  
El concepte de pagament A.1. no podrà en cap cas superar l'import determinat en l'apartat ?Salaris i Càrregues Socials- que, en el mòdul de distribució de fons públics per unitat escolar, fixa anualment la Llei de Pressupostos de la Generalitat Valenciana.
  
El concepte B.1. no podrà en cap cas superar l'import establit en l'apartat ?Altres Gastos?, fixat per la Llei de Pressupostos en el mòdul de distribució de fons públics per unitat escolar.
  
El concepte de pagament B.2. no podrà en cap cas superar l'apartat del mòdul econòmic per unitat establit, segons les deficiències de l'alumnat, per al personal complementari.
  
Els conceptes de pagament A.3., A.4., A.5., i A.6. no podran en cap cas superar el fons general que es cree com a addició dels imports de gastos variables que corresponen a cada centre, segons el nombre i nivell d'unitats concertades. En este sentit, la distribució del dit fons general s'ha d'efectuar entre el personal docent dels centres concertats individualitzadament, d'acord amb les circumstàncies que concórreguen en cada professor.
  
Sèptima
  
1. L'Administració ha d'efectuar i ingressar en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
  
A este efecte, la titularitat del centre concertat autoritza la Direcció General d'Ensenyament perquè, en nom seu, firme les declaracions trimestrals de les retencions a compte del IRPF (mod. 110), així com el resum anual de tals retencions (mod. 190).
  
2. Així mateix, ha de dur a terme l'ingrés de les oportunes cotitzacions a la Seguretat Social del professorat inclòs en la nòmina del pagament delegat acollit al règim general.
  
No obstant això, en el supòsit de remissió dels documents oficials de cotització fora del termini establit a este efecte, s'estarà al que disposa la clàusula següent.
  
Octava
  
El titular del centre es compromet a remetre mensualment a la Direcció General d'Ensenyament, dins dels terminis fixats per esta per a complir les obligacions d'ingrés legalment establides, els documents següents:
  
1. Documents oficials de cotització a la Seguretat Social (TC1 i TC2) del professorat inclòs en la nòmina de pagament delegat.
  
Qualsevol responsabilitat que es derive d'errors en la confecció d'estos documents serà per compte del titular del centre. Quan els butlletins siguen remesos a l'administració fora del termini establit, estos han de ser retornats al centre, que ha de ser qui s'encarregue d'efectuar-ne l'ingrés en la tresoreria territorial corresponent. L'Administració ha de reintegrar al centre les quantitats que corresponguen abonades per este, exclosos els recàrrecs, una vegada s'hagen rebut en la Direcció General d'Ensenyament els butlletins de cotització amb el segell del banc o caixa que acredite l'ingrés de l'import.
  
2. Nòmines del professorat del nivell concertat que es trobe inclòs en la nòmina de pagament delegat. Tota variació que es produïsca en la nòmina i que comporte alteració de les retribucions percebudes pel professorat ha de ser documentalment justificada, si és procedent, pel titular del centre com a ocupador en la relació laboral. En este sentit, tota variació s'ha de fer a instància de la titularitat, prèvia petició d'esta, pel fet que l'administració actua com a mera intermediària en la relació laboral que unix la titularitat del centre amb el treballador o la treballadora.
  
El titular queda obligat al reintegrament de les quantitats abonades de més que la Conselleria satisfaça per nòmina de pagament delegat o per l'ingrés de les cotitzacions a la Seguretat Social i la causa de les quals siga la no comunicació per part del titular d'una circumstància determinant de la quantificació dels conceptes que apareixen en la nòmina o un error en la confecció dels butlletins de cotització a la Seguretat Social. Si és així, l'administració, una vegada detectada i quantificada la variació que no ha sigut degudament notificada, podrà procedir, d'ofici, a compensar el deute amb les quantitats que, en concepte d'?Altres Gastos- d'este o un altre nivell educatiu, hagen de ser abonades al centre, amb la mediació sempre de l'audiència a la persona interessada.
  
Quan la variació en nòmina consistisca en l'alta d'un professor, el titular del centre ha de remetre a la Direcció General d'Ensenyament els documents següents:
  
\* Fotocòpies de:
  
- Alta en la Seguretat Social
  
- La titulació que habilita el professor per a impartir la docència en el nivell en què se li dóna d'alta.
  
- El contracte de treball comunicat a l'organisme competent en matèria de contractació.
  
\* Fotocòpia o certificat literal degudament subscrit pel secretari del Consell Escolar, de l'acta de la reunió d'este en què es van fixar els criteris de selecció del nou professor.
  
\* Fotocòpia de la notificació del titular del centre al Consell Escolar de la provisió de professorat que efectue.
  
Quan es tracte d'alta en nòmina d'un professor o professora que no tinga relació contractual de caràcter laboral amb l'entitat titular del centre i pels seus servicis no reba directament un salari sinó que una suma equivalent a este haja de ser entregada al dit titular, sempre que substituïsca un treballador de les mateixes característiques, els documents que s'han d'entregar són:
  
\* Fotocòpia de l'alta en Seguretat Social (RETA).
  
\* Fotocòpia de la titulació que habilite a impartir la docència en el nivell en què serà donat d'alta.
  
\* Declaració firmada pel treballador o la treballadora i el representant de la titularitat per la qual s'acredite la inexistència de relació contractual laboral que els unisca.
  
Novena
  
En compliment de les normes vigents en matèria de protecció de dades, el titular del centre s'obliga a comunicar al professorat acollit a pagament delegat quina informació que l'afecta és transmesa a la Conselleria de Cultura, Educació i Esport per al seu tractament informàtic, a fi de generar les transferències bancàries a què ha de donar lloc el pagament delegat.
  
En el cas que el titular del centre mantinga una relació contractual amb una empresa, a l'efecte que esta confeccione les propostes d'altes, baixes o altres variacions en la nòmina de pagament delegat, les remeta a la Direcció General d'Ensenyament, i canalitze la informació mensual i una altra documentació relacionada amb este assumpte entre l'administració educativa i el titular del centre, ha de comunicar-ho fefaentment a la Direcció General d'Ensenyament, la qual, d'esta manera, quedarà habilitada per a transferir informació a la referida empresa. En este supòsit, correspondrà a la titularitat del centre assegurar-se del compliment de la normativa sobre protecció de dades del professorat acollit a pagament delegat per part de l'empresa contractada.
  
Per la seua banda, l'administració educativa es compromet a vetlar pel compliment de l'obligació de no utilitzar o aplicar la informació amb fi distint del previst i del deure de guardar secret professional, per part dels qui intervinguen en qualsevol fase del tractament de les dades de caràcter personal .
  
Desena
  
Totes les activitats del professorat dels centres concertats, tant lectives com complementàries, retribuïdes com a pagament delegat per l'administració o els costos econòmics de les quals es justifiquen, han de realitzar-se en el nivell d'ensenyança objecte del concert.
  
Onzena
  
La provisió de vacants de personal docent en unitats concertades s'ha de efectuar segons el que disposa l'article 60 de la LODE, modificat per la disposició final primera, punt 7, de la LOPEGCE, i l'article 26.3 i disposició addicional quarta, 2, del Reglament de Normes Bàsiques sobre Concerts Educatius.
  
A l'efecte de complir el que disposa l'article 60.1 de la LODE, pel que fa a la publicitat de les vacants, estes han de ser notificades a la Direcció General d'Ensenyament amb un mes d'antelació a la data prevista de producció de la vacant. Si es tracta d'una vacant la causa de la qual la fa absolutament impredicible, la comunicació ha de entrar en la Conselleria dins dels 5 dies següents a la producció de la dita vacant.
  
En les comunicacions de vacants ha de fer-se constar un termini de presentació d'instàncies que no podrà ser inferior a 10 dies naturals comptats des de la data d'entrada en la Conselleria de la dita comunicació.
  
Sense perjuí del que establixen els articles 61 i 62 de la LODE, i en el cas que la Direcció General d'Ensenyament comprove que en el procediment de selecció del professor s'ha produït algun incompliment no esmenable del concert educatiu que firma, l'administració no assumirà el pagament del professor afectat. L'abonament tan sols produirà efectes des de la data en què, una vegada esmenats els defectes comunicats al centre, es finalitze el procés de provisió de la vacant.
  
Dotzena
  
L'Administració educativa s'obliga, igualment, al reconeixement a favor del centre concertat dels beneficis a què fa referència l'article 50 de la LODE.
  
Tretzena
  
El titular del centre concertat s'obliga a impartir gratuïtament les ensenyances objecte del concert, d'acord amb el que disposa l'article 51 de la LODE i l'article 14 del Reglament de Normes Bàsiques sobre Concerts Educatius, i ha d'ajustar-se, en tot cas, als corresponents programes i plans d'estudi, amb subjecció a les normes d'ordenació acadèmica en vigor.
  
Així, doncs, per la impartició de les ensenyances del nivell educatiu objecte del concert no es podrà percebre cap quantitat que directament o indirectament supose una contrapartida econòmica per tal activitat.
  
Catorzena
  
Les activitats escolars complementàries, les extraescolars i els servicis escolars s'han d'efectuar segons el que disposa l'article 51 de la LODE, modificat per la disposició final primera, 2, de la LOPEGCE, així com en les disposicions de desenrotllament, en tot allò que no contradiga les lleis orgàniques citades.
  
Quinzena
  
En virtut del concert, el titular del centre s'obliga al compliment de les normes d'admissió d'alumnat a què fa referència la disposició addicional quinta de la LOCE, i també al que establixen el Decret 27/1998, de 10 de març, del Govern Valencià (DOGV de 26 de març), modificat parcialment pel Decret 87/2001, de 24 d'abril (DOGV de 30 d'abril), pel qual es regula l'admissió d'alumnat en els centres docents finançats amb fons públics, i altres normes de desenrotllament.
  
Igualment, el titular del centre s'obliga a fer que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de llocs escolars sostinguts amb fons públics.
  
Setzena
  
El titular del centre s'obliga a complir les disposicions que es dicten relatives a la renovació del consell escolar del centre i a la designació de director o directora.
  
Dessetena
  
El titular del centre concertat s'obliga a tindre en funcionament el nombre total d'unitats escolars corresponents al nivell o nivells d'ensenyança objecte del concert, així com a tindre una relació per unitat no inferior a ...... alumnes/professor.
  
Dihuitena
  
El titular del centre acollit al règim de concert ha de fer constar en la documentació i la publicitat del centre la condició de centre concertat i el caràcter gratuït de les ensenyances objecte del present document.
  
De la mateixa manera, ha de posar en coneixement dels membres de la comunitat escolar i, si és procedent, de les autoritats competents, el caràcter propi del centre, en el cas que el tinguera.
  
Denovena
  
Seran causes d'extinció del concert les assenyalades en l'article 62 de la LODE, modificat per la disposició final primera, punt 9, de la LOPEGCE, i en els articles 47 a 49 del Reglament de Normes Bàsiques sobre Concerts Educatius, en la mesura en què no contradiguen les lleis anteriors.
  
Vintena
  
Les qüestions de litigi que es deriven de l'aplicació d'este concert s'han de resoldre segons el que disposa l'article 8 del Reglament de Normes Bàsiques sobre Concerts Educatius.
  
I perquè així conste, en la data i el lloc més amunt indicats, es firma el present concert en tres exemplars.
  
En el cas que la titularitat del centre siga una societat cooperativa i haja sol·licitat acollir-se al seu règim específic de finançament, el model de document administratiu de concert ha d'incloure les variacions següents en el Títol i en les clàusules quinta, sexta, sèptima i octava:
  
1. En el títol:
  
Concert educatiu de règim general que es formalitza amb un centre docent privat el titular del qual és una cooperativa d'ensenyança
  
2. La clàusula quinta tindrà la redacció següent:
  
Quinta
  
L'Administració ha d'abonar els conceptes següents:
  
A. Per mitjà de pagament delegat i mensualment:
  
A.1. Els salaris del personal docent que siga treballador per compte alié del nivell o nivells concertats i la cotització patronal a la Seguretat Social relativa a este.
  
A.2. Els triennis del professorat indicat en el punt anterior.
  
A.3. El complement retributiu de direcció, de cap d'estudis o de cap de departament, en les condicions en què corresponga d'acord amb la normativa vigent, del professorat que siga treballador per compte alié.
  
A.4. La cotització patronal a la Seguretat Social relativa als dos conceptes anteriors A.2 i A.3.
  
A.5. Les obligacions que es deriven de l'article 68.e) de l'Estatut dels Treballadors.
  
A.6. Els salaris i càrregues socials del professorat substitut d'aquells que perceben la seua remuneració en nòmina de pagament delegat, sempre que el fet que origine la substitució dure més de set dies. No obstant això, no s'han d'abonar les substitucions que es proposen, si el seu inici coincidix amb períodes de vacances i fins a la finalització d'estos. S'entendrà, només a este efecte, per períodes de vacances, els determinats en el calendari escolar per a vacances de Nadal i Pasqua, així com el període que abrace des de set dies abans de la finalització del període lectiu del curs i el 31 d'agost següent.
  
En el supòsit de centres complets del segon cicle d'Educació Infantil o centres complets de Primària, només s'ha d'abonar la substitució quan es produïsquen dos baixes simultànies en el centre en el mateix nivell i durant el període en què coincidisquen les dites baixes (les dos de professorat acollit a pagament delegat), llevat que es tracte de substitució de professorat especialista en Primària. Així mateix, s'han d'abonar les substitucions generades per baixes per maternitat, adopció i acolliment i aquelles en què certifique el facultatiu competent una duració superior a 112 dies, totes elles des del primer dia, i sempre que les dites baixes corresponguen a professorat inclòs en la nòmina de pagament delegat.
  
En el cas que la suspensió del contracte per maternitat i el període de vacances coincidisquen en tot o en part, i el treballador i l'empresa hagen acordat una nova data per a gaudir els dies de vacances coincidents amb la citada suspensió, s'han d'abonar els salaris i càrregues socials corresponents a la substitució del mencionat període de vacances.
  
B. Directament al titular del centre:
  
B.1. Les quantitats que, en concepte de salaris i càrregues socials, corresponguen al professorat cooperativista que presta els seus servicis en els nivells concertats. Les dites quantitats s'han de calcular sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
  
B.2. Les quantitats que, en concepte de gastos variables, corresponguen al professorat cooperativista que presta els seus servicis en els nivells concertats. Les dites quantitats s'han de calcular, així mateix, sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
  
B.3. Els gastos de funcionament del centre per a aquells conceptes que disposa l'Orde de 26 de juny de 1989, de la Conselleria de Cultura, Educació i Ciència per la qual es regula el procediment de justificació de l'apartat ?Altres Gastos- del mòdul econòmic de concerts dels centres docents privats concertats.
  
B.4. Els gastos del personal complementari d'unitats d'Educació Especial específiques.
  
Els pagaments que, pels conceptes B.1, B.2, B.3 i B.4 anteriors, es realitzen als centres s'han d'efectuar trimestralment.
  
La titularitat del centre ha de presentar dins del mes següent al trimestre respecte del qual es va lliurar la quantitat, la justificació de gastos efectuats per les quantitats abonades al professorat cooperativista, en relació amb els conceptes B.1 i B.2 anteriors. Així mateix, a la finalització de cada curs escolar, la titularitat del centre ha de presentar un certificat detallat de l'acord del consell escolar aprovatori dels comptes relatius a l'apartat de ?Altres Gastos- i ?Personal complementari?.
  
Sense perjuí de l'anterior, la justificació de l'ús donat pel centre a les quantitats abonades per la Conselleria de Cultura, Educació i Esport s'ha de sotmetre al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol òrgan de l'administració educativa.
  
3. La clàusula sexta dirà el següent:
  
Sexta
  
El concepte de pagament A.1., sumat al concepte de pagament B.1., no podrà en cap cas superar l'import determinat en l'apartat de ?Salaris i Càrregues Socials- que, en el mòdul de distribució de fons públics per unitat escolar, fixa anualment la Llei de Pressupostos de la Generalitat Valenciana.
  
Els conceptes de pagament A.3., A.4., A.5., A.6. i B.2. no podran, en cap cas, superar el fons general que es cree com a addició dels imports de gastos variables que corresponen a cada centre, segons el nombre i nivell d'unitats concertades. En este sentit, la distribució del dit fons general s'ha d'efectuar entre el personal docent acollit a pagament delegat dels centres concertats, d'acord amb les circumstàncies que concórreguen en cada professor. Respecte del professorat cooperativista, la societat cooperativa titular del centre haurà d'atendre totes les incidències en salaris i substitucions, i les corresponents obligacions tributàries i davant la Seguretat Social que es produïsquen al seu centre.
  
El concepte B.3. no podrà en cap cas superar l'import establit en l'apartat d'?Altres Gastos- fixat per la Llei de Pressupostos en el mòdul de distribució de fons públics per unitat escolar.
  
El concepte B.4. no podrà en cap cas superar l'apartat del mòdul econòmic per unitat establit, segons les deficiències de l'alumnat, per al personal complementari.
  
4. La clàusula sèptima quedarà redactada així:
  
Sèptima
  
1. L'Administració ha d'efectuar i ingressar en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
  
A este efecte, el titular del centre concertat autoritza la Direcció General d'Ensenyament perquè, en nom seu, firme les declaracions trimestrals de les retencions a compte del IRPF (mod. 110), així com el resum anual de tals retencions (mod. 190).
  
2. Així mateix, ha de dur a terme l'ingrés de les oportunes cotitzacions a la Seguretat Social del professorat inclòs en la nòmina del pagament delegat acollit al règim general.
  
No obstant això, en el supòsit de remissió dels documents oficials de cotització fora del termini establit al dit efecte, s'estarà al que disposa la clàusula següent.
  
3. Les cooperatives s'obliguen a presentar, en el termini d'un mes des de la finalització del trimestre corresponent:
  
3.a) Relació del personal cooperativista amb desglossament de:
  
- Jornada laboral i quantitats percebudes per cada un d'ells com a contraprestació pel treball realitzat
  
- Base de cotització i règim de Seguretat Social
  
- Quantitats retingudes i ingressades a Hisenda en concepte d'IRPF.
  
3.b) Els justificants de les quantitats percebudes directament pels socis cooperativistes, i dels ingressos mensuals a la Seguretat Social i trimestrals a l'agència estatal tributària corresponent.
  
5. La clàusula octava serà com seguix:
  
Octava
  
El titular del centre es compromet a remetre mensualment a la Direcció General d'Ensenyament, dins dels terminis fixats per esta per a complir les obligacions d'ingrés legalment establides, els documents següents:
  
1. Documents oficials de cotització a la Seguretat Social (TC1 i TC2) del professorat inclòs en la nòmina de pagament delegat.
  
Qualsevol responsabilitat que es derive d'errors en la confecció d'estos documents serà per compte del titular del centre. Quan els butlletins siguen remesos a l'administració fora del termini establit, estos han de ser retornats al centre, que s'ha d'encarregar d'efectuar-ne l'ingrés en la tresoreria territorial corresponent. L'Administració ha de reintegrar al centre les quantitats que corresponguen abonades per este, exclosos els recàrrecs, una vegada s'hagen rebut en la Direcció General d'Ensenyament els butlletins de cotització amb el segell del banc o caixa que acredite l'ingrés del seu import.
  
2. Nòmines del professorat del nivell concertat que es trobe inclòs en la nòmina de pagament delegat. Tota variació que es produïsca en la nòmina i que comporte alteració de les retribucions percebudes pel professorat ha de ser documentalment justificada, si és procedent, pel titular del centre com a ocupador en la relació laboral. En este sentit, tota variació s'ha de fer a instància de la titularitat, prèvia petició d'esta, pel fet que l'administració actua com a mera intermediària en la relació laboral que unix el titularitat del centre amb el treballador.
  
El titular queda obligat al reintegrament de les quantitats abonades de més que la Conselleria satisfaça per nòmina de pagament delegat o per l'ingrés de les cotitzacions a la Seguretat Social i la causa de les quals siga la no comunicació pel titular d'una circumstància determinant de la quantificació dels conceptes que apareixen en la nòmina o un error en la confecció dels butlletins de cotització a la Seguretat Social. Si és així, l'administració, una vegada detectada i quantificada la variació que no haja sigut degudament notificada podrà procedir d'ofici a compensar el deute amb les quantitats que, en concepte d'?Altres Gastos- d'este o un altre nivell educatiu, hagen de ser abonades al centre, amb la mediació sempre de l'audiència a la persona interessada.
  
Quan la variació en nòmina consistisca en l'alta d'un professor o professora, el titular del centre ha de remetre a la Direcció General d'Ensenyament els documents següents:
  
\* Fotocòpies de:
  
- Alta en la Seguretat Social
  
- La titulació que habilita el professor o professora per a impartir la docència en el nivell en què és donat d'alta.
  
- El contracte de treball comunicat a l'organisme competent en matèria de contractació.
  
\* Fotocòpia o certificat literal degudament subscrit pel secretari del Consell Escolar de l'acta de la reunió d'este en què es van fixar els criteris de selecció del nou professor.
  
\* Fotocòpia de la notificació del titular del centre al Consell Escolar de la provisió de professorat que efectue.
  
Concert educatiu en règim singular que es formalitza amb un centre docent privat
  
..........., .... d .............. de 200..
  
REUNITS
  
D'una part, el senyor o la senyora ..............., conseller/a de Cultura, Educació i Esport, en virtut del que disposa l'article 3.2. del Reglament de Normes Bàsiques sobre Concerts Educatius, aprovat pel Reial Decret 2377/1985, de 18 de desembre, i en l'Orde d'aprovació del concert de ...... de ................. de 200.. (DOGV de .... de ...............)
  
I de l'altra, el senyor o la senyora ........., amb DNI núm. ......., en qualitat de ............, del centre docent privat ............, com acredita fefaentment per mitjà de documentació que s'incorpora a l'expedient, centre inscrit en el Registre de Centres Docents de la Comunitat Valenciana amb el número de codi ............., i ubicat en el carrer/plaça ................. núm. ............., d ............ (..............).
  
A l'efecte d'impartir les ensenyances de ............................, sostingudes parcialment amb fons públics, d'acord amb el que disposa la disposició addicional tercera de la LODE i en la disposició addicional sexta del Reglament de Normes Bàsiques sobre Concerts Educatius,
  
ACORDEN
  
Celebrar el present concert educatiu, d'acord amb les clàusules següents:
  
Primera
  
El centre docent privat a què es referix el concert educatiu que ara se subscriu se sotmet a les normes establides en el títol IV de la Llei Orgànica 8/1985, de 3 de juliol, reguladora del Dret a l'Educació (en avant LODE), modificat per la disposició final primera de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents (en avant LOPEGCE), i en el capítol IV del títol V de la Llei Orgànica 10/2002, de 23 de desembre, de la Qualitat de l'Educació (en avant LOCE), i assumix les obligacions derivades del concert en els termes previstos en les dites lleis orgàniques, en el Reglament de Normes Bàsiques sobre Concerts Educatius i en totes les altres normes de desenrotllament que li siguen aplicables, així com les estipulades en el present document administratiu.
  
Segona
  
Segons el que establix l'orde d'aprovació del concert educatiu d ...... d .... de 200.. (DOGV núm. ......., d .... d ...........), es concerten:
  
- En Batxillerat, ......... unitats
  
- En Formació Professional Específica de Grau Mitjà:
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
- En Formació Professional Específica de Grau Superior:
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Cicle: ...................................... Curs: .......... Nre. unitats: ...........
  
Tercera
  
D'acord amb el que disposa l'article 6 del Reglament de Normes Bàsiques sobre Concerts Educatius, el present concert educatiu tindrà la duració de quatre cursos escolars fins a la finalització del curs 2008/2009.
  
Quarta
  
L'Administració s'obliga a l'assignació de fons públics per al sosteniment del centre concertat, dins de la quantia global establida en els pressupostos de la Generalitat Valenciana, en funció dels mòduls econòmics per unitat escolar i nivell educatiu que es fixen en la Llei de Pressupostos de la Generalitat Valenciana.
  
Quinta
  
L'Administració ha d'abonar els conceptes següents:
  
A. Per mitjà de pagament delegat i mensualment:
  
A.1. Els salaris del personal docent del nivell o nivells concertats i cotització patronal a la Seguretat Social relativa a estos.
  
A.2. Els triennis del professorat concertat.
  
A.3. El complement retributiu de direcció, de cap d'estudis o de cap de departament, en les condicions en què corresponga d'acord amb la normativa vigent.
  
A.4. La cotització patronal a la Seguretat Social relativa als dos conceptes anteriors A.2 i A.3.
  
A.5. Les obligacions que es deriven de l'article 68.e) de l'Estatut dels Treballadors.
  
A.6. Els salaris i càrregues socials del professorat substitut sempre que el fet que origine la substitució dure més de set dies. No obstant això, no s'han d'abonar les substitucions que es proposen, si el seu inici coincidix amb períodes vacacionals i fins a la finalització d'estos. S'entendrà, només a este efecte, per períodes vacacionals, els determinats en el calendari escolar per a vacances de Nadal i Pasqua, així com el període que abrace des de set dies abans de la finalització del període lectiu del curs i el 31 d'agost següent.
  
En el cas que la suspensió del contracte per maternitat i el període de vacacions coincidisquen en tot o en part, i el treballador i l'empresa hagen acordat una nova data de gaudi dels dies de vacació coincidents amb la citada suspensió, s'han d'abonar els salaris i càrregues socials corresponents a la substitució del mencionat període de vacacions.
  
B. Directament al titular del centre:
  
Els gastos de funcionament del centre per a aquells conceptes que disposa l'Orde de 26 de juny de 1989, de la Conselleria de Cultura, Educació i Ciència per la qual es regula el procediment de justificació de l'apartat ?Altres Gastos- del mòdul econòmic de concerts dels centres docents privats concertats.
  
Els pagaments que per este concepte s'efectuen als centres s'han de dur a terme trimestralment.
  
El titular ha de presentar, a la finalització de cada curs escolar, certificat detallat de l'acord del consell escolar aprovatori dels comptes.
  
Sense perjuí de l'anterior, la justificació de l'ús donat pel centre a les quantitats abonades per la Conselleria de Cultura, Educació i Esport s'ha de sotmetre al control de la Inspecció Educativa, de la Intervenció General de la Conselleria d'Economia, Hisenda i Ocupació, així com de qualsevol òrgan de l'administració educativa.
  
Sexta
  
El concepte de pagament A.1. no podrà en cap cas superar l'import determinat en l'apartat de ?Salaris i Càrregues Socials- que, en el mòdul de distribució de fons públics per unitat escolar, fixa anualment la Llei de Pressupostos de la Generalitat Valenciana.
  
El concepte B no podrà en cap cas superar l'import establit en l'apartat d'?Altres Gastos- que fixat la Llei de Pressupostos en el mòdul de distribució de fons públics per unitat escolar.
  
Els conceptes de pagament A.3., A.4., A.5., i A.6. no podran en cap cas superar el fons general que es cree com a addició dels imports de gastos variables que corresponen a cada centre, segons el nombre i nivell d'unitats concertades. En este sentit, la distribució del dit fons general s'ha d'efectuar entre el personal docent dels centres concertats individualitzadament, d'acord amb les circumstàncies que concórreguen en cada professor.
  
Sèptima
  
1. L'Administració ha d'efectuar i ingressar en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
  
A este efecte, el titular del centre concertat autoritza la Direcció General d'Ensenyament perquè, en nom seu, firme les declaracions trimestrals de les retencions a compte del IRPF (mod. 110), així com el resum anual de tals retencions (mod. 190).
  
2. Igualment, ha de dur a terme l'ingrés de les oportunes cotitzacions a la Seguretat Social del professorat inclòs en la nòmina del pagament delegat acollit al règim general.
  
No obstant això, en el supòsit de remissió dels documents oficials de cotització fora del termini establit a este efecte, s'estarà al que disposa la clàusula següent.
  
Octava
  
El titular del centre es compromet a remetre mensualment a la Direcció General d'Ensenyament, dins dels terminis fixats per esta per a complir les obligacions d'ingrés legalment establides, els documents següents:
  
1. Documents oficials de cotització a la Seguretat Social (TC1 i TC2).
  
Qualsevol responsabilitat que es derive d'errors en la confecció d'estos documents ha de ser assumida pel titular del centre. Quan els butlletins siguen remesos a l'administració fora del termini establit, estos han de ser retornats al centre, al qual correspondrà efectuar-ne l'ingrés en la tresoreria territorial corresponent. L'Administració ha de reintegrar al centre les quantitats que corresponguen abonades per este, exclosos els recàrrecs, una vegada s'hagen rebut en la Direcció General d'Ensenyament els butlletins de cotització amb el segell del banc o caixa que acredite l'ingrés del seu import.
  
2. Nòmines del professorat del nivell concertat que es trobe inclòs en la nòmina de pagament delegat. Tota variació que es produïsca en la nòmina i que comporte alteració de les retribucions percebudes pel professorat ha de ser documentalment justificada, si és procedent, pel titular del centre com a ocupador en la relació laboral. En este sentit, tota variació s'ha de fer a instància de la titularitat, prèvia petició d'esta, pel fet d'actuar l'administració com a mera intermediària en la relació laboral que unix el titular-empresari amb el treballador.
  
El titular queda obligat al reintegrament de les quantitats abonades de més que la Conselleria satisfaça per nòmina de pagament delegat o per l'ingrés de les cotitzacions a la Seguretat Social i la causa de les quals siga la no-comunicació pel titular d'una circumstància determinant de la quantificació dels conceptes que apareixen en la nòmina o un error en la confecció dels butlletins de cotització a la Seguretat Social. Si és així, l'administració, una vegada detectada i quantificada la variació que no haja sigut degudament notificada podrà procedir d'ofici a compensar el deute amb les quantitats que, en concepte d'?Altres Gastos- d'este o un altre nivell educatiu, hagen de ser abonades al centre, amb la mediació sempre de l'audiència a la persona interessada.
  
Quan la variació en nòmina consistisca en l'alta d'un professor, el titular del centre ha de remetre a la Direcció General d'Ensenyament els documents següents:
  
\* Fotocòpies de:
  
- Alta en la Seguretat Social
  
- La titulació que habilita el professor per a impartir la docència en el nivell en què és donat d'alta.
  
- El contracte de treball comunicat a l'organisme competent en matèria de contractació.
  
\* Fotocòpia o certificat literal degudament subscrit pel secretari del Consell Escolar de l'acta de la reunió d'este en què es van fixar els criteris de selecció del nou professor.
  
\* Fotocòpia de la notificació del titular del centre al Consell Escolar de la provisió de professors que efectue.
  
Quan es tracte d'alta en nòmina d'un professor que no tinga relació contractual de caràcter laboral amb l'entitat titular del centre i pels seus servicis no reba directament un salari sinó que una suma equivalent a este haja de ser entregada al dit titular, sempre que substituïsca un treballador de les mateixes característiques, els documents que s'han d'entregar són:
  
\* Fotocòpia de l'alta en Seguretat Social (RETA).
  
\* Fotocòpia de la titulació que habilite a impartir la docència en el nivell en què ha de ser donat d'alta.
  
\* Declaració firmada pel treballador o la treballadora i el representant de la titularitat per la qual s'acredite la inexistència de relació contractual laboral que els unisca.
  
Novena
  
En compliment de les normes vigents en matèria de protecció de dades, el titular del centre s'obliga a comunicar al professorat acollit a pagament delegat quina informació que l'afecta és transmesa a la Conselleria de Cultura, Educació i Esport per al seu tractament informàtic, a fi de generar les transferències bancàries a què ha de donar lloc el pagament delegat.
  
En el cas que el titular del centre mantinga una relació contractual amb una empresa, a l'efecte que esta confeccione les propostes d'altes, baixes o altres variacions en la nòmina de pagament delegat, les remeta a la Direcció General d'Ensenyament, i canalitze la informació mensual i una altra documentació relacionada amb este assumpte entre l'administració educativa i el titular del centre, ha de comunicar-ho fefaentment a la Direcció General d'Ensenyament, de manera que quede esta, d'eixa manera, habilitada per a transferir informació a la referida empresa. En este supòsit, correspon al titular del centre assegurar-se del compliment de la normativa sobre protecció de dades del professorat acollit a pagament delegat per part de l'empresa contractada.
  
Per la seua banda, l'administració educativa es compromet a vetlar pel compliment de l'obligació de no utilitzar o aplicar la informació amb un fi distint del previst i del deure de guardar secret professional, per part dels que intervinguen en qualsevol fase del tractament de les dades de caràcter personal.
  
Desena
  
Totes les activitats del professorat dels centres concertats, tant lectives com complementàries, retribuïdes com a pagament delegat per l'administració o els costos econòmics de les quals es justifiquen, han de realitzar-se en el nivell d'ensenyança objecte del concert.
  
Onzena
  
La provisió de vacants de personal docent en unitats concertades s'ha d'efectuar segons el que disposa l'article 60 de la LODE, modificat per la disposició final primera, punt 7, de la LOPEGCE, i l'article 26.3 i disposició addicional quarta, 2, del Reglament de Normes Bàsiques sobre Concerts Educatius.
  
A l'efecte de complir el que disposa l'article 60.1 de la LODE, pel que es referix a publicitat de les vacants, estes han de ser notificades a la Direcció General d'Ensenyament amb un mes d'antelació a la data prevista de producció de la vacant. Si es tracta d'una vacant la causa de la qual la faça absolutament impredicible, la comunicació ha d'entrar en la Conselleria dins dels 5 dies següents a la producció de la dita vacant.
  
En les comunicacions de vacants ha de fer-se constar un termini de presentació d'instàncies que no podrà ser inferior a 10 dies naturals comptats des de la data d'entrada en la Conselleria de la dita comunicació.
  
Sense perjuí del que establixen els articles 61 i 62 de la LODE, i en el cas que la Direcció General d'Ensenyament comprove que en el procediment de selecció del professor s'ha produït algun incompliment no esmenable del concert educatiu que firma, l'administració no assumirà el pagament del professor afectat. L'abonament tan sols produirà efectes des de la data en què, una vegada esmenats els defectes comunicats al centre, s'acabe el procés de provisió de la vacant.
  
Dotzena
  
L'Administració educativa s'obliga, igualment, al reconeixement a favor del centre concertat dels beneficis a què fa referència l'article 50 de la LODE.
  
Tretzena
  
El titular del centre concertat s'obliga a impartir les ensenyances objecte del concert, i podrà percebre de l'alumnat les quantitats que, en concepte de finançament complementari, s'hi fixen.
  
Així mateix, s'obliga a impartir les ensenyances, ajustant-se, en tot cas, als corresponents programes i plans d'estudi, i amb subjecció a les normes d'ordenació acadèmica en vigor.
  
Catorzena
  
Les activitats escolars complementàries, les extraescolars i els servicis escolars s'han d'efectuar segons el que disposa l'article 51 de la LODE, modificat per la disposició final primera, 2, de la LOPEGCE, així com les disposicions de desenrotllament, en tot allò que no contradiga les lleis orgàniques citades.
  
Quinzena
  
En virtut del concert, el titular del centre s'obliga al compliment de les normes d'admissió d'alumnat a què fa referència la disposició addicional quinta de la LOCE, així com al que establixen el Decret 27/1998, de 10 de març, del Govern Valencià (DOGV de 26 de març), modificat parcialment pel Decret 87/2001, de 24 d'abril (DOGV de 30 d'abril), pel qual es regula l'admissió d'alumnat en els centres docents finançats amb fons públics, i altres normes de desenrotllament.
  
Igualment, el titular del centre s'obliga al fet que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de llocs escolars sostinguts amb fons públics.
  
Setzena
  
El titular del centre s'obliga a complir les disposicions que es dicten relatives a la renovació del consell escolar del centre i a la designació de director o directora.
  
Dessetena
  
El titular del centre concertat s'obliga a tindre en funcionament el nombre total d'unitats escolars corresponents al nivell o nivells d'ensenyança objecte del concert, així com a tindre una relació d'alumnes/professor per unitat no inferior a ...... .
  
Dihuitena
  
El titular del centre acollit al règim de concert ha de fer constar en la documentació i publicitat del centre la seua condició de centre concertat.
  
De la mateixa manera, ha de posar en coneixement dels membres de la comunitat escolar i, si és procedent, de les autoritats competents, el caràcter propi del centre, en el cas que siga així.
  
Denovena
  
Seran causes d'extinció del concert les assenyalades en l'article 62 de la LODE, modificat per la disposició final primera, 9, de la LOPEGCE, i en els articles 47 a 49 del Reglament de Normes Bàsiques sobre Concerts Educatius, en la mesura en què no contradiguen les lleis anteriors.
  
Vintena
  
Les qüestions de litigi que es deriven de l'aplicació d'este concert s'han de resoldre segons el que disposa l'article 8 del Reglament de Normes Bàsiques sobre Concerts Educatius.
  
I perquè així conste, en la data i el lloc més amunt indicats, es firma el present concert en tres exemplars.
  
NOTA: En el cas que la titularitat del centre siga una societat cooperativa i haja sol·licitat acollir-se al seu règim específic de finançament, el model de document administratiu de concert ha d'incloure les variacions següents en el títol i en les clàusules quinta, sexta, sèptima i octava:
  
1. En el títol:
  
Concert educatiu en règim singular que es formalitza amb un centre docent privat el titular del qual és una cooperativa d'ensenyança
  
2. La clàusula quinta tindrà la redacció següent:
  
Quinta
  
L'Administració abonarà els conceptes següents:
  
A. Per mitjà de pagament delegat i mensualment:
  
A.1. Els salaris del personal docent que siga treballador per compte alié del nivell o nivells concertats i cotització patronal a la Seguretat Social relativa a este.
  
A.2. Els triennis del professorat indicat en el punt anterior.
  
A.3. El complement retributiu de direcció, de cap d'estudis o de cap de departament, en les condicions en què corresponga d'acord amb la normativa vigent, del professorat que siga treballador per compte alié.
  
A.4. La cotització patronal a la Seguretat Social relativa als dos conceptes anteriors A.2 i A.3.
  
A.5. Les obligacions que es deriven de l'article 68.e) de l'Estatut dels Treballadors.
  
A.6. Els salaris i càrregues socials del professorat substitut d'aquells que perceben la seua remuneració en nòmina de pagament delegat, sempre que el fet que origine la substitució dure més de set dies. No obstant això, no s'han d'abonar les substitucions que es proposen, si el seu inici coincidix amb períodes vacacionals i fins a la finalització d'estos. S'entendrà, només a este efecte, per períodes vacacionals, els determinats en el calendari escolar per a vacances de Nadal i Pasqua, així com el període que abrace des de set dies abans de la finalització del període lectiu del curs i el 31 d'agost següent.
  
En el cas que la suspensió del contracte per maternitat i el període de vacances coincidisquen en tot o en part, i el treballador i l'empresa hagen acordat una nova data de gaudi dels dies de vacances coincidents amb la citada suspensió, s'han d'abonar els salaris i càrregues socials corresponents a la substitució del mencionat període de vacances.
  
B. Directament al titular del centre:
  
B.1. Les quantitats que, en concepte de salaris i càrregues socials, corresponguen al professorat cooperativista que presta els seus servicis en els nivells concertats. Les dites quantitats s'han de calcular sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
  
B.2. Les quantitats que, en concepte de gastos variables, corresponguen al professorat cooperativista que presta els seus servicis en els nivells concertats. Les dites quantitats s'han de calcular, així mateix, sobre la base de les hores de dedicació del professorat cooperativista als nivells concertats, respecte de les hores totals que corresponen al centre, en funció de les unitats concertades.
  
B.3. Els gastos de funcionament del centre per a aquells conceptes que disposa l'Orde de 26 de juny de 1989, de la Conselleria de Cultura, Educació i Ciència per la qual es regula el procediment de justificació de l'apartat ?Altres Gastos- del mòdul econòmic de concerts dels centres docents privats concertats.
  
Els pagaments que, pels conceptes B.1, B.2 i B.3 anteriors, es realitzen als centres s'han d'efectuar trimestralment.
  
El titular del centre haurà de presentar dins del mes següent al trimestre respecte del qual es va lliurar la quantitat, la justificació de gastos efectuats per les quantitats abonades al professorat cooperativista, en relació amb els conceptes B.1 i B.2 anteriors. Així mateix, a la finalització de cada curs escolar, la titularitat del centre ha de presentar certificat detallat de l'acord del consell escolar aprovatori dels comptes relatius a l'apartat ?Altres Gastos?.
  
Sense perjuí de l'anterior, la justificació de l'ús donat pel centre a les quantitats abonades per la Conselleria de Cultura, Educació i Esport s'ha de sotmetre al control de la Inspecció Educativa, de la Intervenció General de la Conselleria d'Economia, Hisenda i Ocupació, i també de qualsevol òrgan de l'administració educativa.
  
3. La clàusula sexta s'expressarà així:
  
Sexta
  
El concepte de pagament A.1., sumat al concepte de pagament B.1., no podrà en cap cas superar l'import determinat en l'apartat de ?Salaris i càrregues socials- que, en el mòdul de distribució de fons públics per unitat escolar, fixa anualment la Llei de Pressupostos de la Generalitat Valenciana.
  
Els conceptes de pagament A.3., A.4., A.5., A.6. i B.2. no podran, en cap cas, superar el fons general que es cree com a addició dels imports de gastos variables que corresponen a cada centre, segons el nombre i nivell d'unitats concertades. En este sentit, la distribució del dit fons general s'ha d'efectuar entre el personal docent acollit a pagament delegat dels centres concertats, d'acord amb les circumstàncies que concórreguen en cada professor. Respecte del professorat cooperativista, la societat cooperativa titular del centre ha d'atendre totes les incidències en salaris i substitucions, i les corresponents obligacions tributàries i davant la Seguretat Social que es produïsquen al seu centre.
  
El concepte B.3. no podrà en cap cas superar l'import establit en l'apartat d'?Altres Gastos- que fixa la Llei de Pressupostos en el mòdul de distribució de fons públics per unitat escolar.
  
4. La clàusula sèptima quedarà redactada com seguix:
  
Sèptima
  
1. L'Administració ha d'efectuar i ingressar en el tresor les retencions corresponents a l'Impost sobre la Renda de les Persones Físiques del professorat inclòs en la nòmina de pagament delegat.
  
A este efecte, el titular del centre concertat autoritza la Direcció General d'Ensenyament perquè, en el seu nom, firme les declaracions trimestrals de les retencions a compte del IRPF (mod. 110), així com el resum anual de tals retencions (mod. 190).
  
2. Igualment, ha de dur a terme l'ingrés de les oportunes cotitzacions a la Seguretat Social del professorat inclòs en la nòmina del pagament delegat acollit al règim general.
  
No obstant això, en el supòsit de remissió dels documents oficials de cotització fora del termini establit a este efecte, s'estarà al que disposa la clàusula següent.
  
3. Les cooperatives s'obliguen a presentar, en el termini d'un mes des de la finalització del trimestre corresponent:
  
3.a) Relació del personal cooperativista amb desglossament de:
  
- Jornada laboral i quantitats percebudes per cada un d'ells com a contraprestació pel treball realitzat
  
- Base de cotització i règim de Seguretat Social
  
- Quantitats retingudes i ingressades a Hisenda en concepte d'IRPF.
  
3.b) Els justificants de les quantitats percebudes directament pels socis cooperativistes, i dels ingressos mensuals a la Seguretat Social i trimestrals a l'agència estatal tributària corresponent.
  
5. La clàusula octava serà com seguix:
  
Octava
  
El titular del centre es compromet a remetre mensualment a la Direcció General d'Ensenyament, dins dels terminis fixats per esta per a complir les obligacions d'ingrés legalment establides, els documents següents:
  
1. Documents oficials de cotització a la Seguretat Social (TC1 i TC2) del professorat inclòs en la nòmina de pagament delegat.
  
Qualsevol responsabilitat que es derive d'errors en la confecció d'estos documents serà per compte del titular del centre. Quan els butlletins siguen remesos a l'administració fora del termini establit, estos han de ser retornats al centre, al qual correspondrà efectuar-ne l'ingrés en la tresoreria territorial corresponent. L'Administració ha de reintegrar al centre les quantitats que corresponguen abonades per este, exclosos els recàrrecs, una vegada s'hagen rebut en la Direcció General d'Ensenyament els butlletins de cotització amb el segell del banc o caixa que acredite l'ingrés del seu import.
  
2. Nòmines del professorat del nivell concertat que es trobe inclòs en la nòmina de pagament delegat. Tota variació que es produïsca en la nòmina i que comporte alteració de les retribucions percebudes pel professorat ha de ser documentalment justificada, si és procedent, pel titular del centre com a ocupador en la relació laboral. En este sentit, tota variació s'ha de fer a instància de la titularitat, prèvia petició d'esta, pel fet d'actuar l'administració com a mera intermediària en la relació laboral que unix el titularitat del centre amb el treballador.
  
El titular queda obligat al reintegrament de les quantitats abonades de més que la Conselleria satisfaça per nòmina de pagament delegat o per l'ingrés de les cotitzacions a la Seguretat Social i la causa de les quals siga la no comunicació pel titular d'una circumstància determinant de la quantificació dels conceptes que apareixen en la nòmina o un error en la confecció dels butlletins de cotització a la Seguretat Social. Si és així, l'administració, una vegada detectada i quantificada la variació que no ha sigut degudament notificada podrà procedir d'ofici a compensar el deute amb les quantitats que, en concepte de ?Altres Gastos- d'este o un altre nivell educatiu, hagen de ser abonades al centre, amb la mediació sempre de l'audiència a la persona interessada.
  
Quan la variació en nòmina consistisca en l'alta d'un professor, el titular del centre haurà de remetre a la Direcció General d'Ensenyament els documents següents:
  
\* Fotocòpies de:
  
- Alta en la Seguretat Social
  
- La titulació que habilita el professor per a impartir la docència en el nivell en què és donat d'alta.
  
- El contracte de treball comunicat a l'organisme competent en matèria de contractació.
  
\* Fotocòpia o certificat literal degudament subscrit pel secretari del Consell Escolar de l'acta de la reunió d'este en què es van fixar els criteris de selecció del nou professor.
  
\* Fotocòpia de la notificació del titular del centre al Consell Escolar de la provisió de professorat que efectue.
  
Conveni educatiu que es formalitza amb un centre docent de titularitat d'una corporació local o una altra Administració pública.
  
................., .... d ........... de 200..
  
REUNITS
  
D'una part, el senyor o la senyora ................, conseller/a de Cultura, Educació i Esport, en virtut del que disposa l'apartat sext de l'Orde de 29 de desembre del 2004 (DOGV d ..... d .........), i en l'Orde d'aprovació del conveni d ...... d ............... de 200.. (DOGV d .... d ...............)
  
I de l'altra, el senyor o la senyora ...................., amb DNI núm. ............, en qualitat d'alcalde/sa-president/a de l'Ajuntament de................../ president/a de la Diputació Provincial de ..............., titular del centre docent públic ......................, com acredita fefaentment per mitjà de documentació que s'incorpora a l'expedient, centre inscrit en el Registre de Centres Docents de la Comunitat Valenciana amb el número de codi ................., i ubicat en el carrer/plaça ............... núm. ............., de ............. (.............).
  
A l'efecte d'impartir les ensenyances del segon cicle de l'Educació Infantil, en condicions de gratuïtat,
  
ACORDEN
  
Celebrar el present conveni educatiu, d'acord amb les clàusules següents:
  
Primera
  
El centre docent públic a què es referix el conveni educatiu que ara se subscriu se sotmet a les normes establides en l'Orde de 29 de desembre de 2004 (DOGV d ... d ................), i assumix les obligacions derivades del citat conveni en els termes previstos en la dita orde, en altres normes de desenrotllament que li siguen aplicables, i les que s'especifiquen en el present document administratiu. Així mateix, en tot el que no s'especifique en les citades normes, s'ha d'aplicar, supletòriament, el que establix la normativa que regula el règim de concerts previst en el títol IV de la Llei Orgànica 8/1985, de 3 de juliol, reguladora del Dret a l'Educació (en avant LODE), modificat per la disposició final primera de la Llei Orgànica 9/1995, de 20 de novembre, de la Participació, l'Avaluació i el Govern dels centres docents (en avant LOPEGCE), en el capítol IV del títol V de la Llei Orgànica 10/2002, de 23 de desembre, de la Qualitat de l'Educació (en avant LOCE), i en el Reglament de Normes Bàsiques sobre Concerts Educatius i les seues normes de desenrotllament.
  
Segona
  
Segons el que establix l'orde d'aprovació del conveni educatiu d ...... d ........... de 200.. (DOGV núm. ......., d .... d .....................), el nombre d'unitats acollides a este és de......... unitats del segon cicle de l'Educació Infantil.
  
Tercera
  
D'acord amb el que disposa l'apartat quinze de l'Orde de 29 de desembre de 2004, el present conveni educatiu s'estendrà fins a la finalització del curs 2008/2009.
  
Quarta
  
L'Administració s'obliga a l'assignació de fons públics per al sosteniment del centre acollit a conveni, dins de la quantia global establida en els pressupostos de la Generalitat Valenciana, en funció dels mòduls econòmics per unitat escolar en el segon cicle de l'Educació Infantil que es fixen en la Llei de Pressupostos de la Generalitat Valenciana.
  
Quinta
  
A. L'Administració educativa ha d'abonar trimestralment una quarta part de les quantitats establides en els apartats de ?Salaris i càrregues socials- i de ?Gastos variables- dels mòduls econòmics de distribució de fons públics per als centres concertats, establits en les lleis de pressupostos de la Generalitat Valenciana per a les unitats del segon cicle de l'Educació Infantil, en funció de les unitats que siguen objecte de conveni.
  
Estes quantitats han de ser justificades, també trimestralment, dins dels dos mesos següents a la finalització del trimestre de què es tracte, per mitjà de la presentació de la documentació següent:
  
a) Certificat de l'interventor de la corporació local o administració en qüestió, referida als salaris bruts meritats pel professorat del centre en el període de què es tracte, al qual s'ha d'acompanyar còpia de les respectives ordes de pagament.
  
b) Certificat de l'interventor de la corporació local o administració en qüestió, relatiu a les cotitzacions empresarials a la Seguretat Social del professorat dels centres en el període de què es tracte, al qual s'ha d'acompanyar còpia de les respectives ordes de pagament.
  
Igualment, l'administració educativa ha d'abonar trimestralment una quarta part de les quantitats establides en l'apartat d'?Altres Gastos- dels mòduls econòmics de distribució de fons públics per als centres concertats, establits en la Llei de Pressupostos de la Generalitat Valenciana per a les unitats del segon cicle de l'Educació Infantil, en funció de les unitats que siguen objecte de conveni.
  
Estes quantitats han d'atendre els gastos de funcionament per a aquells conceptes que disposa l'Orde de 26 de juny de 1989, per la qual es regula el procediment de justificació de l'apartat d'?Altres Gastos?, en els centres concertats.
  
Les dites quantitats han de ser justificades a la finalització de cada curs escolar, per mitjà de la presentació del certificat detallat de l'acord del consell escolar aprovatori dels comptes.
  
Sense perjuí de l'anterior, la justificació de l'ús donat pel centre a les quantitats abonades per l'administració s'ha de sotmetre al control financer de la Intervenció General de la Conselleria d'Economia, Hisenda i Ocupació.
  
Sexta
  
Totes les activitats del professorat dels centres acollits a conveni educatiu, tant lectives com complementàries, els costos econòmics de les quals es justifiquen, han de realitzar-se en el nivell d'ensenyança objecte del conveni.
  
Sèptima
  
El titular del centre acollit a conveni s'obliga a impartir gratuïtament les ensenyances objecte d'este, i no podrà percebre de l'alumnat cap quantitat en concepte d'ensenyança.
  
Així mateix, s'obliga a impartir les ensenyances, ajustant-se, en tot cas, als corresponents programes i plans d'estudi, i amb subjecció a les normes d'ordenació acadèmica en vigor.
  
Octava
  
La corporació local o administració pública que subscriu este conveni s'obliga al compliment de totes les obligacions establides en l'article 47 del Text Refós de la Llei d'Hisenda Pública de la Generalitat Valenciana, corresponent el reintegrament de les quantitats percebudes i l'exigència de l'interés de demora en els casos previstos en el mencionat article.
  
Novena
  
La Corporació Local o Administració pública que subscriu este conveni s'obliga a realitzar les activitats escolars complementàries, les extraescolars i a prestar els servicis escolars que, si és procedent, es duguen a terme, segons el que disposa l'article 51 de la LODE, modificat per la disposició final primera, 2, de la LOPEGCE, així com les disposicions de desenrotllament, en tot allò que no contradiga les lleis orgàniques citades.
  
Desena
  
En virtut del conveni educatiu, el titular del centre i la Conselleria de Cultura, Educació i Esport col·laboraran en l'escolarització i en el compliment de les normes d'admissió d'alumnat a què fa referència la disposició addicional quinta de la LOCE, així com al que establixen el Decret 27/1998, de 10 de març, del Govern Valencià (DOGV de 26 de març), modificat parcialment pel Decret 87/2001, de 24 d'abril (DOGV de 30 d'abril), pel qual es regula l'admissió d'alumnat en els centres docents finançats amb fons públics, i altres normes de desenrotllament.
  
Onzena
  
La provisió de vacants de professorat del centre que es produïsquen s'ha d'efectuar pel procediment general establit per a l'accés a funcionaris de la corporació local o de l'administració pública de què es tracte, i ha de ser comunicada a la Direcció Territorial de Cultura, Educació i Esport corresponent, en el termini de deu dies des que tals vacants es cobrisquen.
  
Dotzena
  
El titular del centre s'obliga a tindre en funcionament el nombre total d'unitats escolars corresponents al segon cicle de l'Educació Infantil objecte del conveni educatiu, així com a tindre una relació d'alumnes/professor per unitat no inferior a 13/1.
  
Tretzena
  
La corporació local o administració pública de què es tracte es responsabilitza, així mateix, de fer constar en lloc visible del centre el fet que està finançat amb fons de la Generalitat Valenciana - Conselleria de Cultura, Educació i Esport.
  
Catorzena
  
Seran causa d'extinció del conveni educatiu les assenyalades en la disposició addicional segona, 6, de l'Orde de 29 de desembre de 2004 (DOGV d .... d ..........)
  
Quinzena
  
Les qüestions de litigi que es deriven de l'aplicació d'este conveni s'han de resoldre segons el que disposa l'article 8 del Reglament de Normes Bàsiques sobre Concerts Educatius.


Còpia Permalink ELI